stanford-oval/wikipedia huggingface dataset:
Bodøn lentoasema
Lentoyhtiöt > Kotimaa

Lufttransport (Værøy)
Norwegian Air Shuttle (Oslo-Gardermoen, Trondheim, Tromssa, London-Gatwick (12. helmikuuta 2011 alkaen))
Scandinavian Airlines (Oslo-Gardermoen, Trondheim, Tromssa)
Widerøe (Andenes, Bergen, Harstad/Narvik, Leknes, Mo i Rana, Mosjøen, Narvik, Namsos, Røst, Sandefjord, Sandnessjøen, Stokmarknes, Svolvær)
Aiheesta muualla

Kuvia tai muita tiedostoja aiheesta Bodøn lentoasema Wikimedia Commonsissa
Avinor – Bodøn lentoasema (Arkistoitu – Internet Archive)
Tanis

| Tanis> Τάνις𓆓𓂝𓈖𓏏𓏯𓈗𓈘𓈇𓊖 |
| --- | --- |
 Taniksen arkeologista aluetta.
Sijainti
 Tanis
Koordinaatit:  30°58′37″N, 31°52′48″E
Valtio:  Egypti
Paikkakunta:  San el-Hagar (San al-Hagar), Al-Šarqiyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Tanites, Delta, Egypti
Aiheesta muualla
  Tanis Commonsissa 
Infobox OKNimi-testi OK: 
Tanis (m.kreik. Τάνις) eli Djanet (egypt. 𓆓𓂝𓈖𓏏𓏯𓈗𓈘𓈇𓊖 tai 𓆓𓂝𓈖𓏏𓏯𓈗𓊖, Ḏꜥnt; kopt. Ϫⲁⲁⲛⲉ, Ϫⲁⲛⲏ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Taniteen nomokseen, jonka pääkaupunki se oli. Nykyisin kaupungin paikalla sijaitsee San el-Hagarin (San al-Hagar) kylä.
Tanis oli Ala-Egyptin merkittävimpiä kaupunkeja. Se toimi koko Egyptin pääkaupunkina 21. ja 22. dynastian aikana.
Maantiede

Tanis sijaitsi Niilin suiston koillisosassa Niilin Tanitikos-suuhaaran varrella. Suuhaara sai nimensä kaupungista, ja tunnettiin myöhemmin latinaksi nimellä Ostium Taniticum. Se oli toiseksi itäisin Niilin suuhaaroista Pelusiakos-suuhaaran eli Pelusionin haaran jälkeen. Kaupungin paikka on noin 150 kilometriä koilliseen nykyisestä Kairosta, nykyisin kanavan varrella. Nykyinen San el-Hagarin kylä sijaitsee Taniksen rauniokummun eli tellin ja kanavan välissä. Taniksesta länteen sijaitsivat muun muassa Mendes ja Thmuis, etelään Avaris (Auaris), Pi-Ramses ja Fakussai, itään Herakleopolis Mikra ja Pelusion ja pohjoiseen rannikolla Tamiathis.
Historia

Tanis on ollut olemassa jo Egyptin 5. dynastian aikaan noin 2392–2282 eaa. Kaupunki kasvoi 12. dynastian ajasta lähtien. 14. dynastian aikana Niilin suisto tuli hyksojen valtaan, mutta ilmeisesti Tanis ei koskaan ollut näiden vallassa. Sen sijaan se tarjosi turvapaikan Memfiistä karkotetuille kuninkaille ja ylimystölle. Ramses II rakennutti kaupunkia 19. dynastian aikaan (1295–1186 eaa.). Vanhassa testamentissa kaupunki esiintyy nimellä Soan (vanhassa raamatunsuomennoksessa Sooan).
Kolmannella välikaudella 21. dynastian aikana Taniksesta tuli Egyptin pääkaupunki, sillä se oli dynastian perustajan Smendesin (1069–1043 eaa.) kotikaupunki. Tanis pysyi pääkaupunkina myös 22. dynastian aikana. Todellisuudessa Egypti oli tuohon aikaan poliittisesti jakaantunut, ja Tanis oli lähinnä Ala-Egyptin pääkaupunki, siinä missä Ylä-Egyptiä hallittiin Thebasta. Tämän jälkeen Tanis menetti pääkaupunkiasemansa, ja Sais ja Memfis nousivat merkittäviksi sen ohi. Tanis säilyi kuitenkin tärkeänä paikalliskeskuksena ja nomoksen pääkaupunkina. Kaupunki sai merkitystään takaisin jonkin verran hellenistisellä kaudella eli ptolemaiosten aikana.
Tanis oli suuri kaupunki vielä roomalaisen kauden alussa eli ensimmäisen vuosisadan eaa. lopussa. Se vaikuttaa menettäneen merkityksensä noin vuoteen 80 jaa. tultaessa, sillä Josephus kutsuu sitä pikkukaupungiksi. Varhaisella kristillisellä kaudella Tanis oli piispanistuin. Sen piispa Apollonios mainitaan vuoden 451 Khalkedonin kirkolliskokouksen osanottajien joukossa. Nykyisin Tanis on katolisen kirkon titulaaripiispan istuin nimellä Tanitanus (Tanasiensis, Tanensis). Kaupungin säilymistä pitkään edesauttoi oletettavasti sen pellavanviljely ja kangasteollisuus. Plinius vanhempi mainitsee tanislaisen pellavan Egyptin parhaaksi.
Kaupungin paikka säilyi asuttuna edelleen arabikaudella, mutta hylättiin 500-luvulta lähtien Manzalajärven tulvimisen vuoksi. Paikka oli kokonaan autiona viimeistään 1300-luvulla. Nykyisin paikalla oleva San el-Hagarin kylä perustettiin vuonna 1821.
Taniksen paikka tunnistettiin vuonna 1722. Ensimmäiset tieteelliset tutkimukset alueella suoritettiin vuonna 1798 Napoleonin sotaretken aikaan, ja kaupungista tehtiin ensimmäinen topografinen kartta. Ensimmäisiä arkeologisia kaivauksia suoritti Jean-Jacques Rifaud vuonna 1825. Tämän jälkeen Tanista ovat kaivaneet Auguste Mariette (1860–1864), Karl Richard Lepsius (1866), William Flinders Petrie (1883–1886) ja Pierre Montet (1922–1950-luku). Kaivaukset ovat jatkuneet edelleen 1980-luvulta 2000-luvulle. Varhaisessa tutkimuksessa Tanis tulkittiin joskus virheellisesti samaksi kaupungiksi kuin varhaisempi Pi-Ramses. Tämä johtuu siitä, että osa Taniksen temppeleiden rakentamiseen käytetyistä kivistä oli siirretty sieltä kaupungin rakentamisen yhteydessä 21. dynastian aikana.
Rakennukset ja löydökset

Taniksen rauniokumpu on suurikokoinen ja korkea. Paikalta on löydetty useiden temppelien raunioita, joista huomattavin on Amonin temppeli. Taniksessa palvottiin etenkin Amonia, Mutia ja Khonsua, toisin sanoen samoja jumalia kuin Thebassakin, minkä vuoksi eräät tutkijat ovat nimittäneet Tanista ”pohjoiseksi Thebaksi”. Temppelialuetta kiersi suuri muuri. Asuinkorttelit sijaitsivat temppelialueen eteläpuolella. Löydöksiin lukeutuu myös muun muassa Horuksen temppeli sekä obeliskeja ja veistoksia. Mutin temppeliin kuului pyhä järvi.
Taniksessa on myös kolmannelta välikaudelta peräisin oleva nekropoli, josta Montet löysi vuosina 1939–1940 faarao Psusennes I:n, Amenemopen ja Shoshenk I:n haudat täysin koskemattomina. Lähes kaikkiin muihin Egyptin faaraoiden hautoihin on jo muinaisaikana tunkeuduttu. Haudoista löydettiin huomattava määrä kultaa ja jalokiviä.
Populaarikulttuurissa

Elokuvassa Kadonneen aarteen metsästäjät Tanis on liitonarkin viimeinen leposija, jossa se on kätkettynä salaiseen kammioon. Elokuvassa esitetään, että Egyptin faarao Siisak olisi vienyt arkin Tanikseen noin 980 eaa. Siinä väitetään myös virheellisesti, että kaupunki olisi jo tuolloin hautautunut kokonaisen vuoden kestäneessä hiekkamyrskyssä Jumalan raivosta ja pysynyt hautautuneena vuoteen 1936 saakka, jolloin se olisi löydetty.
Kirjallisuutta

Association française d’Action artistique: Tanis: L’Or des pharaons.  Paris:  Ministère des Affaires Étrangères and Association française d’Action artistique, 1987.
Kitchen, Kenneth Anderson: The Third Intermediate Period in Egypt (1100–650 BC).  (3rd ed.)  Warminster:  Aris & Phillips Limited, 1996.
Montet, Jean Pierre Marie: La nécropole royale de Tanis. Volume 1: Les constructions et le tombeau d’Osorkon II à Tanis.  (Fouilles de Tanis, ser. ed. Jean Pierre Marie Montet)  Paris:  -, 1947.
Montet, Jean Pierre Marie: La nécropole royale de Tanis. Volume 2: Les constructions et le tombeau de Psousennès à Tanis.  (Fouilles de Tanis, ser. ed. Jean Pierre Marie Montet)  Paris:  -, 1951.
Montet, Jean Pierre Marie: La nécropole royale de Tanis. Volume 3: Les constructions et le tombeau de Chechanq III à Tanis.  (Fouilles de Tanis, ser. ed. Jean Pierre Marie Montet)  Paris:  -, 1960.
Stierlin, Henri & Ziegler, Christiane: Tanis: Trésors des Pharaons.  Fribourg:  Seuil, 1987.
Aiheesta muualla

Kuvia tai muita tiedostoja aiheesta Tanis Wikimedia Commonsissa
Taniksen arkeologista aluetta.
Taniksen kuninkaanhautoja.
Kaavakuva Taniksen Amunin temppelialueesta.
Ennallistus Taniksen Amunin temppelistä.
Telinevoimistelun maailmanmestaruuskilpailut 1997

Vuoden 1997 telinevoimistelun maailmanmestaruuskilpailut käytiin Sveitsin Lausannessa 31. elokuuta – 7. syyskuuta. Kyseessä olivat ensimmäiset MM-kilpailut, joista pakolliset osiot oli karsittu pois.
Suomen Jani Tanskanen teki Lausannessa historiaa voittamalla maailmanmestaruuden rekillä: Tanskasen kultamitali oli ensimmäinen suomalaisen telinevoimistelijan voittama MM-mitali 47 vuoteen.
Mitalistit > Miehet

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Ivan Ivankov | 56,887 |  Aleksei Bondarenko | 56,061 |  Naoya Tsukahara | 56,023 |
| Permanto |  Aleksei Nemov | 9,625 |  Dimitri Karbanenko | 9,550 |  Li Xiaopeng | 9,537 |
| Hevonen |  Valeri Belenki | 9,700 * |  Éric Poujade | 9,700 * |  Pae Gil-Su | 9,700 * |
| Renkaat |  Jury Chechi | 9,775 |  Szilveszter Csollány | 9,687 |  Ivan Ivankov | 9,662 |
| Hyppy |  Sergei Fedortšenko | 9,581 |  Nikolai Kriukov | 9,556 |  Adrian Ianculescu | 9,437 |
| Nojapuut |  Zhang Jinjing | 9,775 |  Li Xiaopeng | 9,737 |  Naoya Tsukahara | 9,562 |
| Rekki |  Jani Tanskanen | 9,700 |  Jesús Carballo | 9,675 |  Oleksandr Beresh | 9,625 |
| Joukkuekilpailu |  Kiina Jian Shen Li Xiaopeng Huang Xu Lu Yu-Fu Xiao Junfeng Zhang Jinjing | 226,117 |  Valko-Venäjä Ivan Ivankov Vitali Rudnitski Dimitri Kaspiarovitš Aleksander Šostak Ivan Pavlovski Aleksei Sinkevitš | 221,568 |  Venäjä Dimitri Vasilenko Aleksei Bondarenko Aleksei Voropajev Aleksei Nemov Jevgeni Ghukov Nikolai Krjukov | 220,682 |
(*) Tasapisteissä paremmuus ratkaistiin karsinnan pisteiden perusteella.
Mitalistit > Naiset

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Svetlana Horkina | 38,636 |  Simona Amânar | 38,587 |  Jelena Produnova | 38,549 |
| Hyppy |  Simona Amânar | 9,712 |  Zhou Duan | 9,606 |  Gina Gogean | 9,600 |
| Eritasonojapuut |  Svetlana Horkina | 9,875 |  Meng Fei | 9,800 |  Bi Wenjing | 9,787 |
| Puomi |  Gina Gogean | 9,800 |  Svetlana Horkina | 9,787 * |  Kui Yuanyuan | 9,787 * |
| Permanto |  Gina Gogean | 9,800 * |  Svetlana Horkina | 9,800 * |  Jelena Produnova | 9,775 |
| Joukkuekilpailu |  Romania Simona Amânar Gina Gogean Alexandra Marinescu Claudia Presăcan Mirela Ţugurlan Corina Ungureanu | 153,720 |  Venäjä Svetlana Bahtina Jelena Dolgopolova Jelena Groševa Svetlana Horkina Jevgenija Kuznetsova Jelena Produnova | 153,197 |  Kiina Bi Wenjing Kui Yuanyuan Liu Xuan Meng Fei Mo Huilan Zhou Duan | 152,001 |
(*) Tasapisteissä paremmuus ratkaistiin karsinnan pisteiden perusteella.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Romania | 4 | 1 | 2 | 7 |
| 2 |  Venäjä | 3 | 5 | 3 | 11 |
| 3 |  Kiina | 2 | 4 | 3 | 9 |
| 4 |  Valko-Venäjä | 1 | 1 | 1 | 3 |
| 5 |  Italia | 1 | 0 | 0 | 1 |
| 5 |  Kazakstan | 1 | 0 | 0 | 1 |
| 5 |  Saksa | 1 | 0 | 0 | 1 |
| 5 |  Suomi | 1 | 0 | 0 | 1 |
| 9 |  Ranska | 0 | 2 | 0 | 2 |
| 10 |  Espanja | 0 | 1 | 0 | 1 |
| 10 |  Unkari | 0 | 1 | 0 | 1 |
| 12 |  Japani | 0 | 0 | 2 | 2 |
| 13 |  Pohjois-Korea | 0 | 0 | 1 | 1 |
| 13 |  Ukraina | 0 | 0 | 1 | 1 |
Bola Ige

Bola Ige (13. syyskuuta 1930 – 23. joulukuuta 2001) oli nigerialainen poliitikko ja lakimies, etniseltä taustaltaan joruba.
Ige toimi Oyon osavaltion kuvernöörinä vuosina 1979–1983. Hänet nimitettiin Nigerian oikeusministeriksi ja -kansleriksi vuonna 2000. Ige toimi tässä virassa kuolemaansa saakka.
71-vuotias Ige surmattiin 23. joulukuuta 2001. Ampujat olivat tunkeutuneet yöllä hänen asuntoonsa Ibadanissa.
Berg Arkitektkontor

Berg Arkitektkontor AB on ruotsalainen arkkitehtitoimisto, joka suunnitteli esimerkiksi Tukholmassa sijaitsevan Globenin jäähallin.
This Is the Night (Kurt Callejan kappale)

| This Is the Night> Kappaleen tiedot |
| --- | --- |
Esittäjä(t):  Kurt Calleja
Säveltäjä(t):  Johan Jämtberg, Mikael Gunnerås, Kurt Calleja
Sanoittaja(t):  Johan Jämtberg, Mikael Gunnerås, Kurt Calleja
Euroviisutiedot
Vuosi:  2012
Maa:  Malta
Kieli:  englanti
Sijoitus:  21.
Pisteet:  41
Sijoitus semifinaalissa:  7.
Pisteet semifinaalissa:  70
Sanat:  sanoitus
Video:  videolinkki
This Is the Night on maltalaisen Kurt Callejan esittämä kappale, jolla hän edusti Maltaa vuoden 2012 Eurovision laulukilpailussa. Kappale valikoitui Maltan edustuskappaleeksi sen voitettua maltalaisen MESC 2012 -laulukilpailun 4. helmikuuta. Kappale kilpaili Eurovision laulukilpailun toisessa semifinaalissa 24. toukokuuta ja pääsi 26. toukokuuta pidettyyn finaaliin, jossa se sijoittui 21:ksi.
Berendsen

Berendsen, koko nimeltään Berendsen Textile Service on Suomessa toimiva tanskalaislähtöinen yritys (Sophus Berendsen A/S), jonka toimiala on vaihtomatto- ja vuokratyövaatepalvelu. Berendsen on osa Lontoon pörssissä noteerattua Davis Service Group nimistä konsernia. Berendsenin asiakkaita ovat yritykset, asunto-osakeyhtiöt ja julkinen sektori. Berendsen on toiminut Suomessa vuodesta 2006 alkaen. Alun perin se on perustettu Tanskassa vuonna 1854. Yritys toimii 12 maassa ja sen palveluksessa on lähes 7000 työntekijää.
Vaihtomattopalvelu

Berendsenin tarjoamaan palvelukokonaisuuteen kuuluu käytettävien vaihtomattojen hankinta, huolto, vaihto ja loppuhävitys. Eroavaisuudet muihin vaihtomattopalveluita tarjoaviin yrityksiin syntyvät siitä tavasta, kuinka erilaisia vaihtomattolaatuja suositellaan yhdisteltäviksi. Idean voi kiteyttää siten, että erilainen lika vaatii erilaisen maton.
Berendsen tarjoaa palvelussaan monia erilaisia vaihtomattotyyppejä, joista yritys korostaa eniten ns. supermattoa ja mikropuuvillamattoa. Supermatto on tarkoitettu pysäyttämään karkean lian, kuten hiekan ja suolan siirtyminen ulkoa sisätiloihin. Maton toiminta perustuun sen karkeaan kuituun. Mikropuuvillamaton tarkoitus on pysäyttää kostea ja pölymäinen lika.
Berg von Linde

Berg von Linde on Ruotsin ritarihuoneeseen kirjoitettu aatelissuku numero 1917. Suvun kantaisä Niclas Barg oli majuri ja sai kuningas Kaarle IX:ltä sätereitä.Hänen pjanpoikansa Otto Adrian Berg (1711–1768) liittyi vapaaehtoisena armeijaan vuonna 1723 ja kohosi kapteeniksi vuonna 1744. Vuonna 1749 hänestä tuli äskettäin perustetun Miekkaritarikunnan ritari, majuriksi hän kohosi vuonna 1750 ja aateloitiin vuonna 1751 nimellä Berg von Linden. Vuonna 1755 hän  oli Pommerissa linnoitusjoukkojen everstiluutnantti ja 1764 Suomen linnoitusprikaatin eversti. Jean Albrecht Berg von Linde (1793–1857) toimi notaarina Götan hovioikeudessa ja tämän jälkeen asessorina Skoonen ja Blekingen hovioikeudessa ja lopulta Blekingen hovioikeuden presidenttina. Hänestä sai vuonna 1848 Pohjantähti-ritarikunnan suurristin.
The Adventures of Jimmy Neutron, Boy Genius: Attack of the Twonkies

| The Adventures of Jimmy Neutron, Boy Genius: Attack of the Twonkies |
| --- | --- |

Kehittäjä:  THQ Studio Australia
Julkaisija:  THQ
Pelimoottori:  RenderWare
Julkaistu:  Game Boy AdvanceNA 13. syyskuuta 2004EU 4. helmikuuta 2005 GameCube, PlayStation 2NA 13. syyskuuta 2004EU 11. helmikuuta 2005
Lajityyppi:  toimintaseikkailu
Pelimuoto:  yksinpeli
Alusta:  Game Boy Advance, Nintendo GameCube, PlayStation 2
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
The Adventures of Jimmy Neutron, Boy Genius: Attack of the Twonkies on THQ Studio Australian kehittämä ja THQ:n julkaisema toimintaseikkailupeli. Peli on julkaistu syyskuussa 2004 Game Boy Advancelle, Nintendo GameCubelle ja PlayStation 2:lle.
Pelissä päähenkilö Jimmy Neutron (suom. Roni Neutroni) taistelee avaruudessa ja pelastaa galaksinsa.
Aiheesta muualla

The Adventures of Jimmy Neutron, Boy Genius: Attack of the Twonkies MobyGamesissa (englanniksi)
The Adventures of Jimmy Neutron, Boy Genius: Attack of the Twonkies MobyGamesissa (englanniksi)
Berga (Kemiö)

Berga on pieni kylä Kemiönsaaren kunnassa. Kylä sijaitsee Kemiön pohjoisosassa Angelniemelle vievän Suomenkulmantien varrella.
Bergan kylä muodostuu kahdesta maatilasta ja parista talosta, jotka sijaitsevat vierekkäin kumpareella peltoaukean vieressä. Näiden lisäksi kylässä on entinen kansakoulurakennus, joka on muutettu omakotitaloksi. Pääosa kyläalueesta on peltoa. Bergan naapurikylät ovat Kiila, Mainiemi, Orrnäs ja Skäggböle.
Kylän alueelta on löytynyt pronssikautinen hauta. Berga on muodostunut keskiaikaisesta yksinäistalosta. 1500-luvulla talo on jaettu kahtia, mistä kylän nykyiset maatilat ovat perua. Maatilojen yhteydessä on ollut muuta asutusta, mistä on jäljellä kaksi asuintaloa. Kylän pohjoisosaan perustettiin kansakoulu vuonna 1951, joka sittemmin on lakkautettu.
Boetti Racing Team

Boetti Racing Team on Ghislain Boettin perustama ranskalainen pikkuformulatalli. Talli on kilpaillut menestyksekkäästi Ranskan Formula Renault-sarjoissa vuosina 2007-09. Vuosina 2010-11 talli kilpaili myös Eurocup Formula Renault, Formula Renault NEC ja Formula Renault Alps-sarjoissa vaihtelevalla menestyksellä.
Bola Tinubu

| Bola Tinubu |
| --- | --- |
 Virallinen muotokuva (2023).
Nigerian 16. presidentti
 29.5.2023 alkaen  
Varapresidentti:  Kashim Shettima
Edeltäjä:  Muhammadu Buhari
12:s Lagosin kuvernööri
 29. huhtikuuta 1999 – 29. huhtikuuta 2007  
Edeltäjä:  Babatunde Fashola
Seuraaja:  Buba Marwa
Henkilötiedot
Syntynyt: 29. maaliskuuta 1952 (ikä 72)
Ammatti:  kirjanpitäjä  tilintarkastaja
Lapset:  6
Tiedot
Puolue:  All Progressives Congress (APC)
Muut puolueet:  Alliance for Democracy (AD)  National Democratic Coalition (NADECO)  Social Democratic Party (SDP)
Koulutus:  B.S.
Tutkinnot:  Chicagon yliopisto
Uskonto:  islam
Etnisyys:  jorubat
Bola Tinubu (s.29. maaliskuuta 1952) on nigerialainen poliitikko, joka valittiin maansa presidentiksi vuonna 2023.
Tinubu on opiskellut Yhdysvalloissa, missä hän suoritti kauppa- ja oikeustieteiden kandidaatin tutkinnon Chicagon yliopistossa vuonna 1979.
Tinubu valittiin sosiaalidemokraattien edustajana senaattiin vuonna 1992. Sani Abachan vallankaappauksen jälkeen hän tuki demokraattien NADECO-koalitiota, joutui vankilaan ja maanpakoon ja palasi Nigeriaan Abachan kuoleman jälkeen vuonna 1998. Tinubusta tuli Lagosin osavaltion kuvernööri, ja hän oli muodostamassa uutta All Progressives Congress (APC) -puouetta, jonka ehdokkaasta Muhammadu Buharista tuli presidentti 2015. Buharin kahden kauden jälkeen Tinubusta tuli APC:n ehdokas, ja hän voitti vaalit maaliskuussa 2023.
Presidenttikautensa alkajaisiksi Tinubu lopetti valtion tuen polttoaineille ja avasi polttoaineiden maahantuonnin ja jakelun yksityisille yrityksille. Nigeria tuottaa raakaöljyä vientiin, mutta jalostetut öljytuotteet ovat tuontitavaraa. Polttoainetukea oli maksettu 1970-luvulta asti, ja se oli suuri menoerä valtion budjetissa.
Tinubu on Nigerian varakkaimpia poliitikkoja. Hänen on huhuttu rikastuneen ainakin osittain korruption ja huumekaupan kautta kuvernöörinä ollessaan, mutta häntä vastaan ei ole koskaan nostettu syytteitä.
Yksityiselämä

Tinubu kuuluu joruboiden etniseen ryhmään ja on uskonnoltaan muslimi. Hän on naimisissa ja kuuden lapsen isä.
Bofors-skandaali

Bofors FH-77B haupitsi.
Bofors-skandaali oli suuren luokan korruptioskandaali Intiassa 1980-luvulla. Useita intialaisia poliitikkoja, myös pääministeri Rajiv Gandhia, syytettiin lahjusten vastaanottamisesta Bofors-yhtiöltä, jotta yhtiö voittaisi tarjouskilpailun Intian 155 mm kenttätykeistä.
Vuonna 1986 AB Bofors sai Intian hallitukselta jättitilauksen. Intian aikomuksena oli ostaa 1 500 155 mm:n Bofors FH-77B-haupitseja, mutta julkisen kohun vuoksi se ostikin niitä lopulta vain 410 kappaletta.
Korruptio oli laajempaa kuin koskaan aikaisemmin Intian historiassa, ja sen seurauksena Gandhin valtaapitävä Intian kongressipuolue hävisi vuoden 1989 marraskuussa parlamenttivaalit. Joutuminen pois hallituksesta kävi kohtalokkaaksi Rajiv Gandhille, sillä hänen turvallisuusmiestensä määrä pieneni ja hänet salamurhattiin 21. toukokuuta 1991. 5. helmikuuta 2004 Delhin hovioikeus vapautti Rajiv Gandhin kaikista kytköksistä skandaaliin.
Skandaaliin kytketty agentti oli Ottavio Quattrocchi. Delhin tutkimuksia suorittava oikeus haluaisi edelleen hänet kuultavaksi, ja hänet on etsintäkuulutettu Interpolin kautta. Hänen väitetään yrittäneen suhteillaan Intian valtion virkamiehiin ja myös pääministeri Rajiv Gandhiin saada asekaupat Bofors-yhtiölle.
Delhin hovioikeus vapautti 31. toukokuuta 2005 brittiläiset liikemiesveljekset Shrichand, Gopichand ja Prakash Hindujan Bofors-juttuun liittyvistä syytteistä.
Timo Hakanen

Timo Juhani Hakanen (25. helmikuuta 1942 Jyväskylä – 21. elokuuta 2023) oli suomalainen pesäpalloilija.
Hakanen aloitti pesäpallouransa Jyväskylän Kirin junioreissa, joissa voitti 1958 ja 1960 Suomen juniorimestaruuden. Hän pelasi kahdeksan vuotta SM-sarjassa, voittaen miesten Suomen mestaruuden vuonna 1964 ja osallistuen kahteen Itä–Länsi-otteluun ja kahteen Liitto–Lehdistö-otteluun.
Saavutukset > Pelaajana

1 SM-kulta: 1964
2 Itä–Länsi-ottelua: 1963, 1964
Terry Carter

| Terry Carter> John Everett DeCoste |
| --- | --- |

Henkilötiedot
Syntynyt: 16. joulukuuta 1928 Brooklyn, New York
Kuollut: 23. huhtikuuta 2024 (95 vuotta)
Ammatti:  näyttelijä
Näyttelijä
Aktiivisena:  1957–2012
Aiheesta muualla
www.terry-carter.com
IMDb
Terry Carter (16. joulukuuta 1928 Brooklyn, New York – 23. huhtikuuta 2024) oli yhdysvaltalainen näyttelijä. Hän on näytellyt muun muassa televisiosarjoissa Sheriffi McCloud ja Taisteluplaneetta Galactica.
Ura

Ennen näyttelijänuraansa Carter opiskeli St. John's University School of Law -oppilaitoksessa. Hän kartutti teatterinäyttelijän taitojaan muutamissa Broadway-tuotannoissa ja työskenteli uutistoimittajana 1965–1968.
Televisiosarjoissa Carter on näytellyt 1950-luvun puolivälistä alkaen. Hän oli mukana komediasarjassa The Phil Silvers Show (1955–1959) ja vierailijana sarjassa Combat! (1965). Carterin merkittäviin rooleihin kuuluu Joe Broadhurst poliisisarjassa Sheriffi McCloud (1970–1977) ja eversti Tigh tieteissarjassa Taisteluplaneetta Galactica (1978–1979).
Carter tuotti ja ohjasi palkitun dokumentin A Duke Named Ellington (1988).
Aiheesta muualla

Terry Carter Internet Movie Databasessa. (englanniksi)
Battlestarwiki: Terry Carter (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Terry Carter
Käännös suomeksi
This Is an EP Release

| This Is an EP Release Digital Underground |
| --- | --- | --- |

EP-levyn tiedot
 Julkaistu: 1. heinäkuuta 1991
 Tuottaja(t): Digital Underground
 Tyylilaji: rap
 Kesto: 33.09
 Levy-yhtiö: Tommy Boy Records
Digital Undergroundin muut julkaisut
| Sex Packets 1990 | This Is an EP Release 1991 | Sons of the P 1991 |
This Is an EP Release on toinen julkaisu rap-ryhmä Digital Undergroundilta. EP julkaistiin vuonna 1991. Albumilla teki myös ensiesiintymisensä Tupac Shakur kappaleessa ”Same Song”, josta kuvattiin myös musiikkivideo.
Kappalelista

”Same Song” (yhdessä Tupac Shakurin kanssa)
”Tie the Knot”
”The Way We Swing” (Remix)
”Nuttin’ Nis Funky”
”Packet Man” (Worth a Packet Remix)
”Arguin’ On the Funk”
This Love

| ”This Love” Maroon 5 |
| --- | --- | --- |

Singlen tiedot
 Albumilta: Songs About Jane
 Äänitetty : Los Angeles, Kalifornia, Yhdysvallat
 Julkaistu: 27. tammikuuta 2004
 Formaatti: CD single
 Tuottaja(t): Matt Wallace, Mark Endert
 Tyylilaji: Pop rock
 Kesto: 03.27
 Levy-yhtiö: Octone
Maroon 5:n muut singlet
| ”Harder to Breathe” 2002 | ”This Love” 2004 | ”She Will Be Loved” 2004 |
This Love on yhdysvaltalaisen rock-yhtyeen Maroon 5 kappale, joka julkaistiin  27. tammikuuta 2004 singlenä yhtyeen debyyttialbumilta Songs About Jane. Kappale on rakennettu pianopainotteisen sävelelle, jota seuraavat välittömästi sähkörummut sekä toistuva kitarakomppi.
Kappaleen sanoittivat yhtyeen keulahahmo Adam Levine sekä kosketinsoittaja Jesse Carmichael. Se kertoo Levinen silloisesta erosta naisystävästään. Omien sanojensa mukaan hän oli laulunteon aikaan "henkisesti raskaassa elämäntilanteessa". Hän myös kuvaili sanoja eroottisiksi.